ПРОТОКОЛ № 17 

от заседание на Комисия по анализ и отчитане степента на 
натовареност на органите на съдебната власт
към Висшия съдебен съвет

26 април 2016 г.

	Днес, 26 април 2016 г. /вторник/ от 14,30 часа се проведе заседание на Комисията по анализи и отчитане степента на натовареност на органите на съдебната власт /Комисия по натовареност/ към ВСС, в състав:

					ПРЕДСЕДАТЕЛ: КАЛИН КАЛПАКЧИЕВ
				 ЗАМ. ПРЕДСЕДАТЕЛ: ЕЛКА АТАНАСОВА - отсъства

					         ЧЛЕНОВЕ: ГАЛИНА КАРАГЬОЗОВА
							        КАМЕН ИВАНОВ
							        МАРИЯ КУЗМАНОВА
							        МИЛКА ИТОВА
							        РУМЕН БОЕВ - отсъства
							        РУМЕН ГЕОРГИЕВ - отсъства
							        ЮЛИАНА КОЛЕВА - отсъства
							        СОНЯ НАЙДЕНОВА

	Присъстват от администрацията на ВСС експертни сътрудници към комисията:
	Красимира Василева - началник о-л „ЮОДКВСС”, Румен Митев – началник отдел „САОД”  Галина Хаджиева и Емилия Петкова – експерти в отдел „САОД”, д-я ИТСС”.

	След разисквания по предварително обявения дневен ред и допълнително постъпили материали, 
 
КОМИСИЯ ПО АНАЛИЗ И ОТЧИТАНЕ СТЕПЕНТА НА 
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

	Включва към дневния ред за днешното заседание на комисията следните допълнителни точки:
	- Извлечение от протокол № 17/26.04.2016 г. от заседание на Комисия „Професионална квалификация, информационни технологии и статистика” към ВСС относно писмо от председателя на Административен съд – гр. Велико Търново във връзка с образуване на вид дела и Правила за оценка на натовареността на съдиите, като точка 4 от дневния ред.

ПО ДНЕВНИЯ РЕД: 

1. ОТНОСНО: Презентация от г-н Марин Кошутов, управител на „Смарт системс 2010”ЕООД на разработената Информационна система за управление на информацията за натовареността на съдилищата.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

1.1. ПРИЕМА демонстрираната Система за изчисляване на натовареността на съдилищата /СИНС/ със следните уточнения:

1. В случай, че се налага да бъде променен въведеният шифър по разпределено в ЦСРД дело (поради допусната техническа грешка от разпределящия или по други причини), корекция може да бъде извършвана само в СИНС.
	Съображения: Ако корекцията бъде възможно да се извършва и в ЦСРД, и в СИНС, съществува риск от едновременно коригиране от двама некоординирани потребителя  - единият в ЦСРД, другият - в СИНС, при което няма да се знае дали отразеното по делото към момента е вярното. Технически подходът е една промяна да се извършва от едно място, като корекцията, направена през СИНС, автоматично се отразява и в ЦСРД, макар и не в един и същи момент. За всички извършвани корекции остава белег в системата, като няма изрично изискване да се разпечатва протокол при всяка извършвана корекция. Погрешно въведен шифър или група не пречи на извършване на разпределяне на делото в ЦСРД.

	2. В случай, че по едно дело работят повече от един съдия отразяването на това се извършва чрез добавяне на другия/ите съдия/ии през СИНС, което генерира списък от съдиите, работили по конкретното дело. Допълнително ще бъде решено коефициентът за тежест по конкретното дело ще се начислява ли (процентно) на всички работили по него съдии или ще се начислява само на съдията, завършил делото с краен акт.
Съображения: При промяна на съдията по делото, поради дълго отсъствие на първоначално разпределения съдия (дългосрочен отпуск, болест или по други причини) не се извършва ново разпределение на делото, поради което няма как да бъде отчетена натовареността и за другите съдии, работили по делото. В същото време е възможно първоначално разпределеният съдия да е извършил значителна работа по делото и не следва да бъде лишаван от възможността да му се отчете натовареност за конкретното дело, въпреки че същото е продължено и е завършено от друг съдия. След вземане на конкретно решение по въпроса технически е възможно да бъде отразена промяната в СИНС.

	3. Съдия-потребител може да види детайлна справка за своята натовареност и от кои дела е формирана натовареността му към момента. Съдия-потребител може да види справка за целия съд - кой съдия каква натовареност има към момента и от кои групи дела, която справка не е детайлно индивидуализирана по дела.
Съображения: Всеки съдия може да вижда детайлно своите дела - кое колко точки му носи, съответно отразени ли са коригиращи коефициенти или не, а корекция на коефициент може да се извършва само от разпределящия или изрично определено от него лице съгласно Правилата. Извън своята индивидуална справка всеки съдия може да вижда справка за натрупаната натовареност към момента общо за целия съд по групи дела и по съдии.

	4. Администраторът на СИНС за конкретния съд ще може да създава потребители за същия съд, които да имат достъп да отразяват натовареността, както и потребителски акаунти за всеки съдия от същия съд.
Съображения: Към момента създаването на потребители за съдилищата се извършва от разработчика на СИНС, но, когато системата премине в продуктивен режим следва администраторите на СИНС за всеки отделен съд да могат да регистрират потребители в рамките на съда, които да отразяват натовареността. В ЦСРД потребителските акаунти са тясно свързани с ел.подписи, докато в СИНС потребителски акаунти могат да получат определени лица, съгласно организацията за конкретния съд, без изискване за ел.подпис. Администраторът на СИНС за всеки съд ще създава и потребителски акаунти за всички съдии от този съд, за да могат да влизат в СИНС и да виждат индивидуални справки и справки общо за съда. След окончателното въвеждане в действие на СИНС и предаването й на ВСС от страна на разработчика ще бъдат обучени служители от АВСС, които ще имат съответен достъп до работа със системата.

	5. Системата и към момента, а и след окончателното й въвеждане в действие ще разпознава три потребителски нива - администратор, потребител и съдия. ниво "потребител" е лице/а, определено/и от председателя на съда съгласно Правилата, което има достъп до СИНС за попълване профила на конкретни дела с данни за натовареността. Ниво "съдия" ще има достъп за разглеждане на индивидуалната си справка и обща справка за съда. Ниво "администратор" в конкретния съд ще има достъп до системата, както до индивидуални справки, така и до обща справка за съда, с възможност за профилиране по материя или по групи, с оглед създаване на потребителски и съдийски акаунти, разпечатване на справки, а при необходимост и въвеждане на данни в профила на вече разпределени дела.

	1.2. Като вземе предвид направените днес уточнения "Смарт системс 2010" ЕООД във възможен кратък срок да представи актуализирана инструкция или ръководство за работа със Системата за изчисляване на натовареността на съдилищата /СИНС/ с оглед оформяне на окончателен приемо-предавателен протокол съгласно чл. 4 от Договор №  45-06-009/18.03.2016 г., сключен между Висшия съдебен съвет и "Смарт Системс 2010" ЕООД в изпълнение на решение на ВСС от 28.01.2016 г. (Протокол № 5/28.01.2016 г., т. 70/.

	2. ОТНОСНО: Организационни въпроси за дискусионна кръгла маса за 27.04.2016 г. от 10,00 часа, на тема „Промяна в правилата за местната подсъдност на делата, като средство за постигане на равномерна натовареност на районните съдилища в България. Районният съд и местната общност”.

Комисията обсъди организационни въпроси свързани с провеждането на дискусионна кръгла маса на тема „Промяна в правилата за местната подсъдност на делата, като средство за постигане на равномерна натовареност на районните съдилища в България. Районният съд и местната общност” на 27.04.2016 г., съгласно решение на КАОСНОСВ по протокол № 16/19.04.2016 г., т. 9.

	3. ОТНОСНО: Писмо изх. № 0404/22.04.2016 г. от председателя на Окръжен съд-Варна относно Правила за оценка на натовареността на съдиите, приети с Решение на ВСС по Протокол № 62/16.12.2016 г. и Указания по Приложение № 3 към същите, изпратени до съдилищата с изх. № 11-04-411/29.12. 2015 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

	3.1.  Приема за сведение писмо изх. № 0404/22.04.2016 г. от председателя на Окръжен съд-Варна относно Правила за оценка на натовареността на съдиите, приети с Решение на ВСС по Протокол № 62/16.12.2016 г. и Указания по Приложение № 3 към същите, изпратени до съдилищата с изх. № 11-04-411/29.12. 2015 г.
	3.2. Да се свикат на работна среща фокус-групите по гражданските, търговските и наказателните дела, определени с решение на комисията по Протокол № 14/08.04.2016 г., т.5, с оглед разглеждането на всички постъпили във ВСС становища и предложения във връзка с гражданските, търговските и наказателните дела, като датата на провеждане ще бъде уточнена допълнително.

	4. ОТНОСНО: Извлечение от протокол № 17/26.04.2016 г. от заседание на Комисия „Професионална квалификация, информационни технологии и статистика” към ВСС относно писмо от председателя на Административен съд – гр. Велико Търново във връзка с образуване на вид дела и Правила за оценка на натовареността на съдиите.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

	4.1.  Приема за сведение извлечение от протокол № 17/26.04.2016 г. от заседание на Комисия „Професионална квалификация, информационни технологии и статистика” към ВСС относно писмо от председателя на Административен съд – гр. Велико Търново във връзка с образуване на вид дела и Правила за оценка на натовареността на съдиите.
	4.2. Изпраща на фокус-групата по административни дела, определена с решение на комисията по Протокол № 14/08.04.2015 г.-, т.5, с оглед съобразяване на предложенията на председателите на съдилищата при евентуалните промени на Правилата за натовареност на съдиите в частта за административните съдии.

						ПРЕДСЕДАТЕЛ НА
							КАОСНОСВ:

								КАЛИН КАЛПАКЧИЕВ